钦定古今图书集成/理学汇编/字学典/第073卷 > 《赵希鹄洞天清录》 > 《乐毅论》
## 钦定古今图书集成/理学汇编/字学典/第073卷 > 《赵希鹄洞天清录》 > 《乐毅论》

世传二王帖，皆以真迹摹勒，独《乐毅论》就石书丹。其
石在高学士绅家，已残缺。至“海”字后，转属赵立之处。
今重摹者，犹有赵立之印。予嘉熙庚子自岭右回至
宜春，见元本于一士人家，用北纸北墨，无一字残缺，
而清劲遒媚，正类兰亭字形，比今世所见重摹本几
小一倍。此盖齐梁间拓本，真人间希世之宝。